El ciudadanu foi a la oficina con cita previa a les 10:15 de la mañana. Presentó la documentación a la funcionaria y cuando ésta decátase de que’l “espón/solicita” ta redactáu n ́asturianu pal trámite, diz al solicitante qu ́ella sólo puede “recoger documentos en castellano”. L’interesáu trata d ́informar a la funcionaria de que como ciudadanu ta nel so drechu de presentar documentación n ́asturianu a l’alministración autonómica. La funcionaria retruca que “ni en asturiano, ni en inglés, ni en ninguna lengua que no sea el castellano”, devuélve-y el documentu que taba n ́asturianu ya indíca-y que la única manera que tien de facer el trámite ye “escribiéndolo en castellano en una traducción literal”. Nesi momentu, pa poder siguir col trámite, la funcionaria apurre una fueya y un bolígrafu y l ́interesáu tien que tornar el documentu al castellanu.
#000007
Una vez en castellanu, la funcionaria continúa col trámite. El solicitante usa ́l so móvil pa buscar ya informar a la funcionaria de la Llei d ́Usu de 1998 detallando lo tocante a la presentación de documentos n ́asturianu a l ́alministración autonómica pero la funcionaria retruca que “tienen instrucciones para sólo recoger documentos redactados en castellano” y que “eso que dices es lo que quieren conseguir últimamente pero que por el momento nada”. Al entrugar pol tipu d ́instrucción que sigue pa nun poder recoyelo namás qu ́en castellán la única rempuesta ye “son las instrucciones que recibimos”.
#000008
Iniciativa pol Asturianu insiste en que la oficialidá ye la única ferramienta que garantiza la igualdá de la ciudadanía
#000011